**KLAIPĖDOS „SMELTĖS“ PROGIMNAZIJOS**

MOKYMO SUTARTIS

2019 m. . Nr.

Klaipėdos „Smeltės“ progimnazija, juridinio asmens kodas 290445190, esanti adresu Reikjaviko g. 17, LT–94257 Klaipėda, atstovaujama direktoriaus Arūno Matuzo, veikiančio pagal Klaipėdos „Smeltės“ progimnazijos nuostatus, patvirtintus Klaipėdos miesto savivaldybės tarybos 2015 m. liepos 10 d. sprendimu T2-169.

viena šalis, ir tėvas (globėjas, rūpintojas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, adresas, telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

veikiantis išimtinai vaiko interesais, kita šalis, sudarė šią Mokymo sutartį.

**I. SUTARTIES OBJEKTAS**

Klaipėdos „Smeltės“ progimnazija įsipareigoja Jūsų sūnų / dukrą

 (mokinio vardas, pavardė)

mokyti pagal **pradinio ugdymo programą**, kodas **10 100 10 01**

(ugdymo programos pavadinimas, kodas)

pagal galimybes sudaryti sąlygas tenkinti jo/s saviraiškos poreikius.

**II. SUTARTIES ŠALIŲ ĮSIPAREIGOJIMAI**

1. **Progimnazija įsipareigoja**:
	1. sudaryti saugias ir sveikas ugdymosi sąlygas;
	2. teikti kokybišką valstybinių (nustatytų Lietuvos Respublikos Švietimo ir mokslo ministerijos) ir progimnazijos pedagogų parengtų ugdymosi programų vykdymą;
	3. sudaryti galimybes mokiniui ugdymosi procese naudotis progimnazijos vadovėlių fonde esančiais vadovėliais;
	4. ugdyti dorovines, pilietines, tautines bei patriotines nuostatas;
	5. tvarkyti ir naudoti asmens duomenis progimnazijoje ir švietimo valdymo informacinėse sistemose švietimo tikslais teisės aktų nustatyta tvarka;
	6. objektyviai ir nešališkai vertinti mokymosi pasiekimus;
	7. teikti informaciją apie vaiko ugdymosi sąlygas ir mokymosi pasiekimus;
	8. pagal poreikį bei bendrą sutarimą teikti mokiniui psichologinę, socialinę pedagoginę, specialiąją pedagoginę, o prireikus medicinos pagalbą;
	9. sudaryti mokiniui sąlygas užsiimti progimnazijoje siūloma neformaliojo švietimo veikla;
	10. užtikrinti mokinio saugumą progimnazijos patalpose, jei jis pats nepažeidžia vidaus darbo ir tvarkos taisyklių;
	11. mokiniui netinkamai elgiantis, naudoti rekomendacijas dėl poveikio priemonių taikymo netinkamai besielgiantiems mokiniams (Lietuvos Respublikos švietimo ir mokslo ministro 2012 m. rugpjūčio 28 d. įsakymas Nr. V-1268);
	12. nedelsiant tėvams pranešti apie mokinį ištikusią nelaimę, suteikti visą būtiną pagalbą;
	13. mokiniui padarius žalą progimnazijai, žalos atlyginimą išieškoti iš jo tėvų ar globėjų, jeigu tėvai ar globėjai neįrodo, kad žala atsirado ne dėl jų vaiko kaltės.
	14. atsižvelgti į tėvų pageidavimus dėl ugdymo proceso organizavimo, vaiko kėlimo į aukštesnę klasę, palikimo kurso kartoti;
	15. užtikrinti, kad pagal poreikius mokinys gautų mokinio pažymėjimą;
	16. išduoti pareiškėjui, nutraukusiam sutartį, reikalingus dokumentus per penkias darbo dienas nuo prašymo padavimo, mokiniui pilnai atsiskaičius su progimnazija;
	17. garantuoti asmens higienų normų laikymąsi. Esant reikalui, progimnazija turi teisę tikrinti mokinio švarą, taip pat atlikti patikrinimą pedikuliozės profilaktikai;
	18. su mokiniu ir jo tėvais, nesilaikančiais sutarties sąlygų, darbo tvarkos ir kitų progimnazijos dokumentuose patvirtintų taisyklių bei nuostatų, analizuoti mokinio elgesį ir veiksmus, taikyti prevencines bei drausminimo priemones, iš jų ir šios sutarties nutraukimą.
2. **Tėvai, globėjai įsipareigoja:**
	1. sudaryti sąlygas vaikui mokytis;
	2. užtikrinti vaiko punktualų ir reguliarų progimnazijos lankymą. Už mokinio neatvykimą į progimnaziją atsako jo tėvai (globėjai);
	3. parinkti vaikui dorinio ugdymo dalyką (tikybą arba etiką);
	4. užtikrinti, kad mokinys pagarbiai elgtųsi su progimnazijos bendruomenės nariais: mokiniais, jų tėvais ir šeimos nariais, mokytojais, darbuotojais, progimnazijos svečiais ir kt.;
	5. nuolat domėtis vaiko ugdymo rezultatais;
	6. aprūpinti vaiką individualiomis mokymosi priemonėmis (pratybų sąsiuviniais, sąsiuviniais, rašymo priemonėmis, skaičiuotuvais, mokykline apranga, sportine apranga, darbine apranga technologijų pamokoms ir t.t.);
	7. užtikrinti, kad mokinys nuolat dėvėtų progimnazijos Taryboje patvirtintą nustatyto pavyzdžio mokinio uniformą;
	8. rūpintis, kad vaikas kiekvienais metais iki rugsėjo 15 d. pasitikrintų sveikatą;
	9. sudaryti sąlygas vaikui dalyvauti miesto ar progimnazijos renginiuose (atstovaujant progimnaziją ar klasę);
	10. apie vaiko neatvykimą į pamokas informuoti klasės auklėtoją ar progimnazijos socialinį pedagogą tą pačią dieną;
	11. bendradarbiauti su mokytojais ir progimnazijos vadovybe koreguojant ir kontroliuojant vaiko elgesį;
	12. reaguoti į poveikio priemonių taikymą progimnazijoje, kai vaikas netinkamai pasielgė, sukėlė realų pavojų savo ar kitų asmenų gyvybei, sveikatai, psichologiniam ar fiziniam saugumui arba turtui, taip pat pasikartojus tyčiniam, įžūliam, trukdančiam ugdymosi procesui vaiko elgesiui;
	13. atlyginti įrodytą vaiko padarytą žalą progimnazijai;
	14. aktyviai dalyvauti tėvams skirtuose renginiuose, susirinkimuose bei progimnazijos savivaldoj;
	15. talkinti progimnazijai tvarkant jos aplinką, organizuojant progimnazijos, kaip vietos kultūros židinio, renginius;
	16. laiku įmokėti progimnazijos steigėjo nustatyto dydžio mokestį už tėvų – globėjų pageidavimu teikiamas papildomas paslaugas, kuriomis vaikas naudojasi;
	17. užtikrinti, kad mokinys nevartotų ir neplatintų toksinių medžiagų (rūkalų, narkotinių ar elektroninių rūkymo priemonių), nežaistų ir į progimnaziją neatsineštų azartinių žaidimų, taip pat gyvūnų ir ugdymui nereikalingų daiktų. Užtikrinti, kad vaikas nesikviestų į progimnaziją pašalinių žmonių;
	18. teikti teisingus asmens duomenis, taip pat duomenis apie mokinio gyvenamąją vietą, šeimą, sveikatą ir leisti juos tvarkyti teisės aktų nustatyta tvarka. Apie duomenų pasikeitimus informuoti progimnaziją ne vėliau kaip per tris darbo dienas;
	19. pranešti progimnazijai apie pastebėtus progimnazijos mokinių netinkamo elgesio atvejus;
	20. dorai auklėti ir prižiūrėti savo vaiką;
	21. užtikrinti ir garantuoti, kad sergantis vaikas nelankytų progimnazijos, nedelsiant informuoti progimnazijos administraciją apie vaikui diagnozuotas (nustatytas) pavojingas ligas, kuriomis gali užsikrėsti kiti progimnazijos bendruomenės nariai (meningokokinė infekcija, tuberkuliozė, niežai ir kt.);
	22. bendradarbiauti su progimnazija mokymo srityje, padedant vaikui įveikti kylančias problemas;
	23. užtikrinti, kad vaikas nesineštų į progimnaziją didelės vertės daiktų. Progimnazija neatsako už mokinio asmens daiktų ar jo atsineštų daiktų dingimą, praradimą, sužalojimą ar sugadinimą;
	24. užtikrinti, kad pamokų metu vaikas nesinaudotų mobiliaisiais telefonais, planšetėmis, vaizdo ir garso priemonėmis, kitomis informacinių technologijų priemonėmis, neįrašinėtų kitų progimnazijos bendruomenės narių pokalbių;
	25. užtikrinti ir garantuoti, kad progimnazijoje vaiko padaryti vaizdo ir garso įrašai nebūtų viešai platinami arba prieš viešą platinimą būtų gauti įrašuose užfiksuotų asmenų sutikimai, išskyrus įstatyme nustatytas išimtis, taip pat atsakyti pagal visas turtines ir neturtines pretenzijas už asmens teisės į atvaizdą, privatų gyvenimą, garbės ir orumo pažeidimą.
	26. nenaudoti fizinio ir psichinio smurto, grasinimų prieš mokinį, kitus mokinius, jų tėvus ir šeimos narius, mokytojus ir progimnazijos darbuotojus.
	27. užtikrinti kelių eismo taisyklių laikymąsi progimnazijos teritorijoje ir jos prieigose, atsargiai vairuoti progimnazijos teritorijoje, paisyti draudžiamų ženklų;
	28. imtis visų protingų priemonių mokinio saugumui kelyje užtikrinti (aprūpinti mokinį atšvaitais, išaiškinti kelių eismo taisykles ir pan.);
	29. užtikrinti, kad mokinys pamokų ar kitų užsiėmimų metu be mokytojo ar administracijos leidimo nepaliktų progimnazijos teritorijos.
3. **Pasirašydami mokymo sutartį, Jūs patvirtinate, kad esate susipažinę su progimnazijos interneto svetainėje skelbiamomis Asmens duomenų tvarkymo sąlygomis ir:**
	1. sutinkame / nesutinkame (tinkamą prašome pabraukti), kad mokinys būtų fotografuojamas, jo vardas, pavardė, nuotrauka, vaizdo ar filmuota medžiaga būtų skelbiama progimnazijos interneto puslapyje, kitose virtualiose erdvėse, progimnazijos stenduose ugdymo sklaidos, viešinimo tikslais.
	2. sutinkame / nesutinkame (tinkamą prašome pabraukti), kad mokinys dalyvautų progimnazijoje organizuojamuose tyrimuose, pasiekimų vertinimuose ugdymo gerinimo tikslais.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja iki vaikas baigs **pradinio ugdymo** programą.
2. Sutartis gali būti pakoreguota arba nutraukta atskiru šalių susitarimu, kuris yra neatsiejama šios sutarties dalis.
3. Švietimo teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių.

**IV. GINČŲ SPRENDIMAS**

1. Ginčytini ugdymo proceso organizavimo, mokyklos veiklos, sutarties pažeidimo klausimai sprendžiami mokyklos taryboje, atskirais atvejais – dalyvaujant Klaipėdos miesto savivaldybės Administracijos ugdymo ir kultūros departamento Švietimo skyriaus atstovui arba apskundžiami Lietuvos Respublikos administracinių bylų teisenos įstatymo nustatyta tvarka.
2. Žalos atlyginimo progimnazijai klausimai sprendžiami derybų keliu, nepavykus deryboms – teisme. Teismo vieta – Klaipėdos miestas (Klaipėdos miesto apylinkės teismas arba Klaipėdos apygardos teismas, pagal teismingumą).
3. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Švietimo teikėjas

Direktorius \_\_\_\_\_\_\_\_\_\_\_\_\_\_\_\_\_\_\_\_\_\_ Arūnas Matuzas

 (parašas)

A.V.

Klientas

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (tėvas/globėjas) (parašas) (vardas, pavardė)